《石耳》
宋代·范祖禹

庐山五老峰，下临大江水。
绝壁千余仞，青冥洞无底。
蒸云自太古，流雨洒千里。
白日照层巅，阳崖生石耳。
采之悬绳梯，磴藓滑屐齿。
朱门登华筵，味敌莼丝美。
小人勇趋利，所得仅刀匕。
鸿毛轻躯命，一坠即已矣。
吾思窒群欲，岂独艮其趾。
高深有前戒，来者慎所履。

作者简介：范祖禹（1041-1098），字淳甫（淳，或作醇、纯，甫或作父），一字梦得，汉族，成都华阳人。生于宋仁宗康定二年，卒于哲宗元符元年，终年五十八岁。著名史学家，“三范修史”之一。祖禹著《唐鉴》十二卷，《帝学》八卷，《仁宗政典》六卷；而《唐鉴》深明唐三百年治乱，学者尊之，目为唐鉴公。《宋史本传》又著文集五十五卷，《宋史艺文志》并行于世。